
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 79 

14 Ιουλίου 2015 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
Συμπλήρωση της Πράξης Νομοθετικού Περιεχομένου της 
28ης Ιουνίου 2015 «Τραπεζική αργία βραχείας διάρκει¬ 
ας» (Α' 65), όπως τροποποιήθηκε με την από 30 Ιουνί¬ 
ου 2015 Πράξη Νομοθετικού Περιεχομένου (Α' 66) και 
ισχύει, αναφορικά με την παράταση διάρκειας τρα¬ 
πεζικής αργίας, ρύθμιση θεμάτων συναλλαγών κατά 
τη διάρκεια αυτής, περιοριστικών μέτρων, αναστολή 
πράξεων αναγκαστικής εκτέλεσης, καταβολής εγγυ¬ 
οδοσιών και πάσης φύσεως παραβολών καθώς και 
παράτασης της λύσης και εκκαθάρισης του ΟΔΙΕ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Το άρθρο 44 παρ. 1 του Συντάγματος, 

1. την Πράξη Νομοθετικού Περιεχομένου της 28ης Ιου¬ 
νίου 2015 «Τραπεζική αργία βραχείας διάρκειας» (Α' 65), 
όπως τροποποιήθηκε με την από 30 Ιουνίου 2015 Πράξη 
Νομοθετικού Περιεχομένου (Α' 66) και ισχύει καθώς και 
τις Υπουργικές Αποφάσεις που έχουν εκδοθεί κατ’ εξου¬ 
σιοδότηση αυτής, 

2. την έκτακτη περίπτωση εξαιρετικά επείγουσας και 
απρόβλεπτης ανάγκης να παραταθεί η προστασία του 
ελληνικού χρηματοπιστωτικού συστήματος και της ελλη¬ 
νικής οικονομίας εν γένει από την έλλειψη ρευστότητας, 
να ρυθμιστούν θέματα συναλλαγών κατά τη διάρκεια της 
τραπεζικής αργίας, να ελεγχθεί η μεταφορά μετρητών 
από φυσικά πρόσωπα κατά την έξοδό τους από την ελ¬ 
ληνική επικράτεια και την είσοδό τους σε αυτήν και να 
συσταθεί στο Υπουργείο Οικονομικών Επιτροπή Έγκρισης 
Τραπεζικών Συναλλαγών, 

3. την σχετική πρόταση του Υπουργικού Συμβουλίου, 
αποφασίζουμε: 

Αρθρο Πρώτο 

1. Παρατείνεται έως και 16 Ιουλίου 2015 η διάρκεια της 
τραπεζικής αργίας που κηρύχθηκε με την από 28 Ιουνί¬ 
ου 2015 Πράξη Νομοθετικού Περιεχομένου «Τραπεζική 
αργία βραχείας διάρκειας» (Α' 65), όπως τροποποιήθηκε 
και ισχύει. 

2. Κατά το διάστημα της τραπεζικής αργίας, πέραν των 
περιπτώσεων που προβλέπονται στην παράγραφο 2 του 
άρθρου πρώτου της Πράξης Νομοθετικού Περιεχομένου 
της 28ης Ιουνίου 2015 «Τραπεζική αργία βραχείας διάρ¬ 


κειας» (Α' 65), όπως τροποποιήθηκε με την από 30 Ιουνίου 
2015 Πράξη Νομοθετικού Περιεχομένου (Α' 66) και ισχύει, 
και των Υπουργικών Αποφάσεων που εκδίδονται κατ’ 
εξουσιοδότηση αυτής, δύναται να πραγματοποιούνται 
από τα υποκαταστήματα των πιστωτικών ιδρυμάτων που 
λειτουργούν για το σκοπό αυτό οι ακόλουθες πράξεις: 

α. Η άπαξ καταβολή ποσού εκατόν είκοσι (120) ευρώ 
στους δικαιούχους, στους οποίους δεν έχει καταβλη¬ 
θεί από την έναρξη ισχύος των ΓΔΟΠΟΟΟΘ929ΕΞ2Θ15/ 
Π2243/2.7.2015 (Β' 1343), ΓΔΘΠ0000945ΕΞ2015/ΧΠ2261/ 
8.7.2015 (Β' 1420) και ΓΔΘΠ0000954ΕΞ2015/ΧΠ2775/10.7.2015 
(Β' 1458) αποφάσεων του Υπουργού Οικονομικών και έως 
την έναρξη ισχύος της παρούσας. 

β. Οι πληρωμές: αα) ληξιπρόθεσμων και τρεχουσών 
δόσεων από τη χρήση πιστωτικής κάρτας και από κάθε 
είδους δάνειο, και ββ) οφειλών προς το Δημόσιο, προς 
τις ΔΕΚΟ, προς ασφαλιστικούς οργανισμούς και προς 
ιδιωτικές ασφαλιστικές εταιρείες, με κατάθεση μετρητών 
ή με εντολή μεταφοράς χρηματικού ποσού από τραπεζικό 
λογαριασμό. 

γ. Η εντολή μεταφοράς κεφαλαίων από λογαριασμό 
ταμιευτηρίου ή όψεως σε άλλο αντίστοιχο λογαριασμό 
που τηρείται στο ίδιο πιστωτικό ίδρυμα. 

3. Η παρ. 4 του άρθρου πρώτου της Πράξης Νομοθετι¬ 
κού Περιεχομένου της 28ης Ιουνίου 2015 «Τραπεζική αργία 
βραχείας διάρκειας» (Α' 65), όπως τροποποιήθηκε με την 
από 30 Ιουνίου 2015 Πράξη Νομοθετικού Περιεχομένου 
(Α' 66) και ισχύει, αντικαθίσταται ως εξής: 

«4. Συνιστάται στην Γ ενική Γ ραμματεία Οικονομικής Πο¬ 
λιτικής του Υπουργείου Οικονομικών ΕπιτροπήΈγκρισης 
Τραπεζικών Συναλλαγών. Αρμοδιότητα της ως άνω Επι¬ 
τροπής αποτελεί η έγκριση συγκεκριμένων συναλλαγών 
που δεν περιλαμβάνονται στις κατηγορίες της παραγρά¬ 
φου 2 του παρόντος ή σε εκείνες που εξαιρούνται με την 
απόφαση του Υπουργού Οικονομικών του τελευταίου 
εδαφίου της ίδιας παραγράφου. Κατά προτεραιότητα 
εξετάζονται οι συναλλαγές, οι οποίες είναι αναγκαίες για 
τη διαφύλαξη δημοσίου ή κοινωνικού συμφέροντος, συ¬ 
μπεριλαμβανομένων, μεταξύ άλλων, συναλλαγών για την 
πληρωμή ιατρικών εξόδων ή εισαγωγών φαρμακευτικών 
ειδών, τροφίμων, πρώτων υλών και καυσίμων. 

Με απόφαση της Επιτροπής Έγκρισης Τραπεζικών Συ¬ 
ναλλαγών μπορεί να συστήνεται ανά πιστωτικό ίδρυμα 
ειδική υποεπιτροπή για την έγκριση μέρους ή όλου των 
συναλλαγών που αναφέρονται στα προηγούμενα εδά¬ 
φια της παρούσας παραγράφου. Η Επιτροπή Έγκρισης 






744 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Τραπεζικών Συναλλαγών καθορίζει τους όρους λειτουρ¬ 
γίας των υποεπιτροπών αυτών καθώς και κάθε άλλη 
λεπτομέρεια της σχετικής διαδικασίας και λειτουργίας 
τους, συμπεριλαμβανομένων του ύψους και της κατα¬ 
νομής ανά πιστωτικό ίδρυμα του ημερήσιου ορίου σε 
επιμέρους είδη συναλλαγών και της αναπροσαρμογής 
των ανωτέρω ορίων. 

Η ως άνω Επιτροπή είναι εξαμελής και συγκροτείται 
από τα εξής πρόσωπα: 

α) τον Γενικό Γραμματέα Οικονομικής Πολιτικής ως 
Πρόεδρο, με αναπληρωτή τον Προϊστάμενο της Γενικής 
Διεύθυνσης Οικονομικής Πολιτικής της Γ ενικής Γ ραμμα- 
τείας Οικονομικής Πολιτικής του Υπουργείου Οικονομικών, 

β) τον Προϊστάμενο της Γ ενικής Διεύθυνσης Δημοσιονο¬ 
μικής Πολιτικής και Προϋπολογισμού της Γ ενικής Γ ραμμα- 
τείας Δημοσιονομικής Πολιτικής/Γενικού Λογιστηρίου του 
Κράτους του Υπουργείου Οικονομικών, με αναπληρωτή 
του τον Προϊστάμενο της Γενικής Διεύθυνσης Θησαυ¬ 
ροφυλακίου και Δημόσιου Λογιστικού της ίδιας Γ ενικής 
Γ ραμματείας, 

γ) έναν εκπρόσωπο της Γ ενικής Γ ραμματείας Εμπορίου 
και Προστασίας Καταναλωτή του Υπουργείου Οικονο¬ 
μίας, Υποδομών, Ναυτιλίας και Τουρισμού με τον ανα¬ 
πληρωτή του που ορίζονται με απόφαση του Υπουργού 
Οικονομίας, Υποδομών, Ναυτιλίας και Τουρισμού, 

δ) έναν εκπρόσωπο της Τράπεζας της Ελλάδος με τον 
αναπληρωτή του που ορίζονται με απόφαση του Διοι¬ 
κητή της, 

ε) έναν εκπρόσωπο της Ελληνικής Ένωσης Τραπεζών 
με τον αναπληρωτή του που ορίζονται με απόφαση του 
Προέδρου της, και 

στ) έναν εκπρόσωπο της Επιτροπής Κεφαλαιαγοράς 
με τον αναπληρωτή του που ορίζονται με απόφαση του 
Προέδρου της. 

Ο Πρόεδρος της Επιτροπής ορίζει περαιτέρω έναν 
υπάλληλο της Γ ενικής Γ ραμματείας Οικονομικής Πολιτι¬ 
κής ως Γραμματέα, με τον αναπληρωτή του. 

Για την υποστήριξη του έργου της Επιτροπής'Εγκρισης 
Τ ραπεζικών Συναλλαγών συνιστάται στην Γ ενική Γ ραμ- 
ματεία Οικονομικής Πολιτικής Ομάδα Υποστήριξης. Με 
απόφαση της Επιτροπής'Εγκρισης Τραπεζικών Συναλλα¬ 
γών ορίζονται τα μέλη της Ομάδας Υποστήριξης και ο 
Συντονιστής της με τον αναπληρωτή του και ρυθμίζεται 
κάθε άλλο ζήτημα σχετικό με τη λειτουργία της. 

Αρμοδιότητα της Ομάδας Υποστήριξης αποτελεί η 
συγκέντρωση των αιτημάτων έγκρισης συναλλαγών και 
των σχετικών εισηγήσεων των πιστωτικών ιδρυμάτων, 
ο έλεγχος της πληρότητας των συνοδευτικών τους εγ¬ 
γράφων, η προετοιμασία των συνεδριάσεων της Επιτρο¬ 
πής Έγκρισης Τραπεζικών Συναλλαγών, η σύνταξη των 
πρακτικών και των σχετικών αποφάσεων της Επιτροπής 
Έγκρισης Τραπεζικών Συναλλαγών, η ηλεκτρονική κα¬ 
ταγραφή, παρακολούθηση και ανάλυση των στοιχείων 
σχετικών αιτημάτων και εγκρίσεων, καθώς και η παροχή 
σε αυτήν της αναγκαίας γραμματειακής υποστήριξης. 

Το ηλεκτρονικό και φυσικό αρχείο της Επιτροπής 
Έγκρισης Τραπεζικών Συναλλαγών που είχε συσταθεί 
στο Γ ενικό Λογιστήριο του Κράτους σύμφωνα με τις 
διατάξεις της παραγράφου 4 του άρθρου πρώτου της 
από 28 Ιουνίου 2015 Πράξης Νομοθετικού Περιεχομένου 
«Τραπεζική αργία βραχείας διάρκειας» (Α' 65), μεταφέρε- 
ται στην Επιτροπή Έγκρισης Τ ραπεζικών Συναλλαγών της 
παρούσας παραγράφου. Τα εκκρεμή αιτήματα έγκρισης 
συναλλαγών που είχαν υποβληθεί ενώπιον της Επιτροπής 
Έγκρισης Τραπεζικών Συναλλαγών που είχε συσταθεί 


στο Γενικό Λογιστήριο του Κράτους εξετάζονται κατά 
προτεραιότητα από την Επιτροπή Έγκρισης Τραπεζικών 
Συναλλαγών της παρούσας παραγράφου. 

Τα μέλη και ο γραμματέας της Επιτροπής Έγκρισης 
Τραπεζικών Συναλλαγών καθώς και τα μέλη και ο γραμ¬ 
ματέας της Επιτροπής'Εγκρισης Τραπεζικών Συναλλαγών 
που συστήθηκε με την από 28 Ιουνίου 2015 Πράξη Νομο¬ 
θετικού Περιεχομένου «Τραπεζική αργία βραχείας διάρ¬ 
κειας» (Α'65), όπως τροποποιήθηκε και ισχύει, κατά την 
άσκηση των καθηκόντων τους δεν έχουν καμία ποινική, 
αστική, διοικητική ή άλλη ευθύνη, εκτός εάν αποδειχθεί 
ότι βαρύνονται με δόλο. 

Με απόφαση του Υπουργού Οικονομικών ρυθμίζεται 
κάθε άλλο ζήτημα που αφορά την εφαρμογή των ρυθμί¬ 
σεων της παρούσας παραγράφου.» 

4. Γ ια όσο χρονικό διάστημα διαρκεί η τραπεζική αργία 
αναστέλλεται η διενέργεια κάθε πράξης αναγκαστικής 
εκτέλεσης, ιδίως η διενέργεια πλειστηριασμών, κατασχέ¬ 
σεων, αποβολών (εξώσεων) και προσωπικών κρατήσεων. 
Επίσης για το ίδιο χρονικό διάστημα αναστέλλεται η υπο¬ 
χρέωση έκδοσης και κατάθεσης, εκ μέρους των δικηγό¬ 
ρων ή των διαδίκων, γραμματίων καταβολής, δικαστικών 
ενσήμων, εισφορών, ή άλλων, πάσης φύσης, παραβολών 
και εξόδων σχετικά με την άσκηση και εκδίκαση ενδίκων 
βοηθημάτων και ενδίκων μέσων ενώπιον δικαστικών αρ¬ 
χών ή την εκπροσώπηση από συνήγορο ενώπιον αυτών. 
Οι υπόχρεοι κατά το νόμο υποχρεούνται να προσκομί¬ 
σουν αυτά ενώπιον της αρμόδιας αρχής εντός τριών (3) 
εργασίμων ημερών από τη λήξη της τραπεζικής αργίας. 
Επίσης, αναστέλλεται η υποχρέωση καταβολής πάσης 
φύσης εγγυοδοσιών ή εφάπαξ ή σε δόσεις χρηματικών 
ποσών από μετατροπή στερητικής της ελευθερίας ποι¬ 
νής, εφόσον η σχετική υποχρέωση γεννήθηκε ή η συ¬ 
μπλήρωση της προθεσμίας εκπλήρωσής της ανέκυψε 
στο διάστημα της τραπεζικής αργίας. 

5. Μετά το τρίτο εδάφιο της περίπτωσης στ' της πα¬ 
ραγράφου 7 του άρθρου 13 του Ν. 4111/2013 προστίθεται 
εδάφιο ως ακολούθως: 

«Η προθεσμία της διατάξεως του άρθρου 13 παρ. 7 
περίπτ. στ' εδαφ. β', όπως αυτό ισχύει, για την εκ νόμου 
λύση και εκκαθάριση του ΟΔΙΕ Α.Ε., παρατείνεται έως 
την 24.8.2015». 

Άρθρο Δεύτερο 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της Κυ- 
βερνήσεως. 

Αθήνα, 14 Ιουλίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΙΩΑΝΝΗΣ ΔΡΑΓΑΣΑΚΗΣ, ΝΙΚΟΛΑΟΣ ΒΟΥΤΣΗΣ, ΓΕΩΡΓΙΟΣ ΣΤΑΘΑΚΗΣ, 

ΑΡΙΣΤΕΙΔΗΣ - ΝΙΚΟΛΑΟΣ - ΔΗΜΗΤΡΙΟΣ ΜΠΑΛΤΑΣ, ΠΑΝΑΓΙΩΤΗΣ ΛΑΦΑΖΑΝΗΣ, 

ΑΝΑΣΤΑΣΙΟΣ ΚΟΥΡΑΚΗΣ, ΚΩΝΣΤΑΝΤΙΝΟΣ ΦΩΤΑΚΗΣ, ΙΩΑΝΝΗΣ ΤΣΙΡΩΝΗΣ, 

